

Cynllun Bwyd Cynaliadwy 2022 - 2025

# CYNNWYS

[CYNNWYS 1](#_Toc104802010)

[1. Rhagarweiniad 2](#_Toc104802011)

[2. Diben 2](#_Toc104802012)

[3. Cwmpas 2](#_Toc104802013)

[4. Cynllun 2](#_Toc104802014)

[5. Monitro 4](#_Toc104802015)

[6. Cysylltiadau â pholisïau / gweithdrefnau eraill 4](#_Toc104802016)

# 1. Rhagarweiniad

Mae Prifysgol Cymru Y Drindod Dewi Sant (Y Drindod) yn cydnabod nid yn unig bod ganddi gyfrifoldeb i ddarparu bwyd iach a chynaliadwy i’w chwsmeriaid, ond hefyd i sicrhau ei bod yn cynnal ei gweithgareddau caffael mewn ffordd sy’n gyfrifol yn amgylcheddol, yn foesegol ac yn gymdeithasol, gan ddylanwadu ar gynhyrchu a defnyddio bwyd yn gynaliadwy ledled yr ardal ehangach.

Lle bo’n briodol, mae’r Drindod yn ymdrechu i gefnogi busnesau lleol wrth gyrchu a chaffael ei chynhyrchion a’i gwasanaethau, wrth weithio gyda’i chyflenwyr i leihau effeithiau amgylcheddol a chymdeithasol negyddol y cynhyrchion a’r gwasanaethau a ddarperir ganddynt.

# 2. Diben

Datblygwyd y Cynllun Bwyd Cynaliadwy hwn i leihau effaith amgylcheddol negyddol y gwasanaethau arlwyo yn y Drindod trwy ymrwymo i gamau a sefydlwyd gan adran Arlwyo’r Brifysgol. Mae'r Cynllun yn berthnasol i ardaloedd arlwyo'r Brifysgol. Lle rydym yn allanoli arlwyo, rydym yn gwneud hynny drwy'r The University Caterers Organisation's (TUCO) fframwaith.

# 3. Cwmpas

Cwmpas y Cynllun yw:

* Darparu gwasanaeth arlwyo a lletygarwch o safon uchel.
* Mynd ati’n weithredol i hyrwyddo a chyrchu bwyd a chynhyrchion eraill yn lleol ac yn dymhorol er mwyn cefnogi’r economi leol a lleihau effeithiau amgylcheddol.
* Hyrwyddo’r defnydd o wyau maes a llaeth ffres organig, lle bo modd, yn unol â’n hymrwymiad i’r Nod Arlwyo “Bwyd am Oes”.
* Mynd ati’n weithredol i hyrwyddo lles anifeiliaid mewn modd cyfrifol trwy gaffael cynhyrchion anifeiliaid y cynllun Tractor Coch neu nodau eraill sy’n ymwneud â lles.
* Lleihau faint o fwydydd sy’n deillio o anifeiliaid (cig, cynnyrch llaeth ac wyau) a weinir, gan fod technegau ffermio da byw presennol yn cael dylanwad sylweddol ar Newid Hinsawdd.
* Hyrwyddo prydau llawn ffrwythau, llysiau, codlysiau a chnau.
* Lle bynnag y bo’n bosibl, gweithio gyda chyflenwr i sicrhau bod cynhyrchion môr a ddefnyddir yn dod o stociau cynaliadwy y’u dilyswyd gan y Gymdeithas Cadwraeth Forol.
* Defnyddio cynhyrchion Masnach Deg lle bo’n briodol, cefnogi’r Bythefnos Masnach Deg yn weithredol a chefnogi mentrau Masnach Deg lle bo’n bosibl.
* Gweithio gyda’n cyflenwyr i wella darpariaeth cynhyrchion iach a lleihau effaith amgylcheddol eu cynhyrchion a’u danfoniadau.

# 4. Cynllun

4.1 Defnyddio cynhwysion lleol sydd ar gael yn dymhorol:

* Cynllunio bwydlenni pob tymor i adlewyrchu bwydydd tymhorol.
* Gweithio gyda chyflenwyr i annog prynu’n lleol i leihau milltiroedd ar y ffordd.
* Hyrwyddo a chyrchu cynnyrch o Gymru a, lle bo modd, De Orllewin a Chanolbarth Cymru, gan sicrhau’r gwerth gorau am arian.
* Sicrhau bod Busnesau Bach a Chanolig, cyflenwyr lleol a rhanbarthol, yn cael cyfle cyfartal i wneud cais am gytundebau cyflenwi trwy broses dendro grŵp arlwyo CCAUC (Cyngor Cyllido Addysg Uwch Cymru); mae’r Drindod yn cydymffurfio â [Fframweithiau Sefydliad Arlwywyr y Prifysgolion (TUCO)](https://www.tuco.ac.uk/procurement/frameworks).

4.2 Dynodi bwyd o systemau ffermio sy’n lleihau niwed i’r amgylchedd:

* Defnyddio polisïau caffael sy’n adlewyrchu’r defnydd o ddarnau cost-effeithiol o gig i hybu lles anifeiliaid mewn modd cyfrifol.
* Lleihau faint o fwydydd sy’n deillio o anifeiliaid (cig, cynnyrch llaeth ac wyau) a weinir, gan fod technegau ffermio da byw presennol yn cael dylanwad sylweddol ar Newid Hinsawdd.
* Hyrwyddo prydau llawn ffrwythau, llysiau, codlysiau a chnau a chaffael cynnyrch y cynllun Tractor Coch lle be modd.
* Cefnogi cynllun Bwyd yr Awdurdod Lleol ac yn ei dro, y gadwyn gyflenwi leol, ffermwyr, a ffynonellau bwyd eraill i ddod yn fwy cynaliadwy, hygyrch, ac eco-gyfeillgar.

4.3 Lleihau’r defnydd o rywogaethau pysgod a ddynodwyd gan y Gymdeithas Cadwraeth Forol fel y rhai mwyaf “mewn perygl”:

* Llunnir bwydlenni ar gyfer Digwyddiadau’r Brifysgol ar sail y pysgod sydd ar gael mewn dyfroedd lleol.
* Gweithio gyda chyflenwyr i sicrhau bod cynhyrchion môr a ddefnyddir yn dod o stociau cynaliadwy y’u dilyswyd gan y Gymdeithas Cadwraeth Forol.
* Defnyddio rhywogaethau amrywiol o bysgod i leihau’r pwysau ar stociau sensitif.
* Hyrwyddo pysgod sydd ar restr “pysgod i’w bwyta” y Gymdeithas Cadwraeth Forol yn unig.
* Bydd pysgod a bwyd môr cynaliadwy yn cael eu hyrwyddo o fewn gwasanaethau arlwyo a lletygarwch y Brifysgol.

4.4 Ffocws ar Fasnach Deg:

* Nodi cyfleoedd i gynyddu dewis y Brifysgol o gynnyrch Masnach Deg.
* Parhau i hyrwyddo’r Bythefnos Masnach Deg a chyflwyno un ymgyrch y flwyddyn i helpu i hyrwyddo gweithgareddau Masnach Deg.
* Cymryd rhan mewn gweithgareddau Masnach Deg.

4.5 Hyrwyddo Iechyd a Lles:

* Cyflwyno ‘Wythnos Byw’n Iach’.
* Defnyddio dulliau coginio sy’n hyrwyddo lleihau halen, braster, olewau ac ychwanegion artiffisial.
* Darparu amrywiaeth o ffrwythau, llysiau a saladau bob amser.
* Lleihau’r defnydd o gynnyrch wedi’u coginio a’u hoeri, a phrydau parod.
* Lleihau’r defnydd o olewau llysiau hydrogenedig ac ychwanegion artiffisial.
* Hyrwyddo’r defnydd o fara a phasta gwenith cyfan a reis brown, a’u cynnwys mewn bwydlenni.

4.6 Hyrwyddo mentrau sy’n annog y defnydd o ddŵr tap:

* Sicrhau bod dŵr tap ar gael ym mhob man arlwyo.
* Annog a hyrwyddo’r defnydd o gwpanau y gellir eu hail-ddefnyddio neu’u hailgylchu ar draws ein campysau a sicrhau bod dŵr tap ar gael yn hwylus i’r holl staff, myfyrwyr ac ymwelwyr.
* Hyrwyddo’r defnydd o ddŵr tap ar gyfer Cynadleddau a Digwyddiadau.
* Defnyddio llai a llai ar ddŵr potel yn unrhyw un o ddigwyddiadau’r Brifysgol.

4.7 Lleihau Gwastraff ac Ailgylchu:

* Cyflwyno system gompostio gwastraff bwyd yn y gegin gynhyrchu ganolog.
* Lleihau’r defnydd o eitemau wedi’u pacio’n unigol e.e. siwgr, pupur a halen ac ati.
* Gweithio’n agos gyda chyflenwyr i leihau faint o ddeunydd pecynnu a nifer y danfoniadau bwyd sydd eu hangen.
* Defnyddio dulliau i fonitro a lleihau gwastraff bwyd, a pharhau i ailgylchu olew coginio wedi’i ddefnyddio.
* Lleihau’r defnydd o ddŵr ac ynni wrth baratoi bwyd, gweithrediadau a glanhau lle bo’n bosibl.

# 5. Monitro

Bydd y Brifysgol yn gosod targedau cynaliadwyedd priodol mewn ymgynghoriad â chymuned y Brifysgol a mesur perfformiad yn unol â thargedau cytûn.

* Cynnal arolygon cwsmeriaid yn flynyddol i gael adborth ar fwydlenni, prisiau, ansawdd a dewis.
* Adolygiad o’r Cynllun Blynyddol, yn cynnwys targedau ac ailasesu, ac adrodd ar gynnydd i’r holl randdeiliaid perthnasol.
* Hyfforddi’r holl staff ar gyfer y gwahanol ardystiadau priodol, arferion coginio iach, arferion paratoi bwyd cynaliadwy, a dulliau monitro gwastraff.

# 6. Cysylltiadau â pholisïau / gweithdrefnau eraill

* Datganiad Polisi Amgylcheddol
* Cynllun Cynaliadwyedd 2022-25
* Polisi Caffael Cynaliadwy

Awdur(on):

**Kevin Hodson Teitl y Swydd: Rheolwr Arlwyo a Chynadledda**

**Kelly Williams Teitl y Swydd: Pennaeth Ystadau a Chyfleusterau Gweithredol**

Rheoli Fersiynau’r Ddogfen

|  |  |  |  |
| --- | --- | --- | --- |
| Rhif y Fersiwn: | Rheswm dros newid: | Awdur: | Dyddiad y newid: |
| 1 |  | KH/KW |  |
| 2 | Adolygu a monitro’r cynllun a diweddaru’r targedau a’r mesurau | KW | 02.05.23 |
| 2 | Adolygiad, dim newid. |  | 11/04/24 |
|  |  |  |  |
|  |  |  |  |

Dyddiad Adolygu: Ionawr 2025

I’w gyhoeddi: ar wefan Y Drindod Dewi Sant / MyDay 